วันหยุดสุดสัปดาห์นี้มาพักผ่อนที่ห้อง Executive ของโรงแรมมิลเลนเนียม ฮิลตัน กรุงเทพฯ เลยได้มีโอกาสใช้ Executive Lounge ของทางโรงแรมซึ่งตั้งอยู่บนชั้น 31 ทำให้เห็นวิวพาโนรามาอันงดงามของกรุงเทพฯ ทั้ง 2 ฝั่งรวมไปถึงโค้งแม่น้ำเจ้าพระยาด้วย โดยเฉพาะตอนกลางคืนนี่มองเห็นวิวแบบเลิศมากจริงๆ เลยค่ะ

Executive Lounge ที่นี่มีบริการอาหารและเครื่องดื่มที่แตกต่างกันไปตามเวลาในแต่ละช่วงของวันเรียกได้ว่าอิ่มกันได้ทั้งวันเลยทีเดียวค่ะ

- Buffet Breakfast 6.30-10.30 น. ในวันธรรมดา และ 6.30-11.00 ในวันเสาร์-อาทิตย์ และวันหยุดนักขัตฤกษ์ : อาหารเช้าถือว่าได้มาตรฐานโรงแรมระดับ 5 ดาวมีไลน์อาหารที่หลากหลายจัดว่าเป็น Full Breakfast แม้ว่าจะไม่อลังการเท่าห้องอาหาร Flow ที่เป็นห้องอาหารหลักของโรงแรมก็ตาม เครื่องดื่มยามเช้าที่ดีเด่นขอยกให้กับ Strawberry Smoothie ค่ะ

- Light Refreshment 11.00-15.00 น. : ในช่วงเวลานี้มีบริการพวกถั่วต่างๆ ขนมกรุบกรอบแบบเบาๆ และ Soft drinks รวมถึงชา กาแฟ ที่ประทับใจสุดคือ น้ำอัญชัญมะนาวที่รสชาติกลมกล่อมได้ที่กำลังดี

- Afternoon Tea 15.00-17.00 น. : มีบริการเซต Afternoon Tea ประกอบด้วย scone with cream&jam, panna cotta, เค้กช็อกโกแลตชิ้นเล็กๆ, และเบเกอรี่ชิ้นเล็กๆ อีก 2 อย่าง เซตนี้รสชาติไม่ค่อยโอเค ไม่สมกับเป็นโรงแรมระดับห้าดาวเท่าไหร่ค่ะ เลยขอหัก 1 ดาวค่ะ แต่เครื่องดื่มที่สั่งคือน้ำส้มคั้นสดถือว่าดีโอเคเลยค่ะ

- Pre-Evening Cocktail 17.30-19.30 น. : ช่วงนี้จัดเต็มด้วยเครื่องดื่มเป็น Free Flow of Wine, Beer, and Cocktail ถือว่าเลิศคะ มี Cocktail ประมาณ 10 ชนิดให้เลือกดื่ม Margarita ผสมได้ดีเลยทีเดียวค่ะ นอกจากนั้นยังมี tapas อีก 5 อย่าง ไว้ทานเป็นกับแกล้ม รสชาติกลางๆ ส่วนอาหารอื่นๆ ก็มีพวกขนมปังและผลไม้

โดยรวมแล้ว Executive Lounge แห่งนี้ถือว่าดีทีเดียวเลยคะ